Oscilacija neutrina
<s>Oscilacija neutrina, kvantnomehanički fenomen u kojem se neutrino stvoren sa specifičnim leptonskim okusom, elektronskim, muonskim ili tauonskim, može zatim izmjeriti s različitim okusom.</s><s>Vjerojatnost mjerenja pojedinog okusa neutrina periodički varira kako on propagira kroz prostor.</s>

<s>Nakon što ju je 1957. prvi predvidio Bruno Pontecorvo, oscilacija neutrina opservirana je u mnogostrukim eksperimentima u nekoliko različitih konteksta.</s><s>Usto, pokazalo se da je ona rješenje dugotrajna problema solarnih neutrina.</s>

<s>Oscilacija neutrina je od velika teorijskog i eksperimentalna interesa jer opservacije ovog fenomena impliciraju da neutrino ima masu različitu od nule, što nije bilo uključeno u originalni standardni model fizike čestica.</s><s>Otkriće dokaza oscilacije neutrina, a time i neutrinske mase, što su objavili Takaaki Kajita s Opservatorija Super-Kamiokande i Arthur McDonald s Opservatorija neutrina u Sudburyju, bio je povod da im se 2015. dodijeli Nobelova nagrada za fiziku.</s>

<s>Vidi još 
 majoron
 miješanje neutralnih kaona
 MSW efekt
 neutrinska astronomija
 oscilacija neutralnih čestica</s>

<s>Reference</s>

<s>Subatomske čestice
Fizika elementarnih čestica</s>

